Hidetoshi Nakata
Hidetoshi Nakata bivši je japanski nogometaš. Nastupao je za klubove u Japanu, Italiji, Engleskoj te reprezentaciju Japana. Profesionalnu karijeru počinje u ekipi Bellmare Hiratsuka 1995. godine. Tri godine kasnije postaje član italijanske Perugie. 1. januara 2000. godine prelazi u Romu za 21.70 miliona eura. Sa rimskom ekipim osvaja Seriju A u sezoni 2000-01. Naredne sezone prelazi u Parmu. Potom je igrao na posudbi u Bologni. U sezoni 2004-05. je igrao za Fiorentinu, odakle je otišao na posudbu u Bolton. Za seniorsku reprezentaciju Japana je debitovao u maju 1997. godine protiv Južne Koreje. Prvi gol za reprezentaciju je postigao 22. juna 1997. godine protiv reprezentacije Makao.